Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

Súlad súťažných podkladov so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov potvrdzuje:

V Snine dňa  20. 11. 2013
 
                                                                                                                                            Ing. Anna Fariničová
                                                                                          riaditeľka detského domova                                                                    

Snina, november  2013

 OBSAH SÚŤAŽNÝCH PODKLADOV

A.	 POKYNY NA ZOSTAVENIE PONUKY
B.	OPIS PREDMETU ZÁKAZKY
C.	 SPôSOB URČENIA CENY

D.	 OBCHODNÉ PODMIENKY
E.	 PODMIENKY ÚČASTI UCHÁDZAČOV
F.	 KRITÉRIUM NA VYHODNOTENIE PONÚK A SPôSOB   
     HODNOTENIA  

G. PRÍLOHY

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

A. POKYNY NA ZOSTAVENIE PONUKY

Snina, november 2013

A. POKYNY NA ZOSTAVENIE PONUKY

Časť I.
Všeobecné informácie

 1.    Identifikácia verejného obstarávateľa                                                      
 2.    Predmet zákazky                                                  
 3.    Rozdelenie a komplexnosť  zákazky                                                           
 4.    Typ zmluvy a zdroje financovania                                              
 5.    Miesto a termín plnenia                                                                           
6.    Uchádzač
7.    Variantné riešenie
8.    Platnosť ponuky – lehota viazanosti ponúk                                                               
 9.    Podmienky súťaže  

Časť II.
 Komunikácia a vysvetľovanie

10.    Komunikácia medzi verejným obstarávateľom, záujemcom a uchádzačom      
11.    Vysvetľovanie a doplnenie súťažných podkladov            
12 .  Obhliadka  miesta uskutočnenia predmetu zákazky                                 

Časť III.
 Príprava ponuky
13  Jazyk ponuky                                                                        
14.  Vyhotovenie a obsah ponuky  
15.  Zábezpeka                                                                     
16.  Mena a ceny uvádzané v ponuke                                         
17.  Náklady na ponuku                                                           

Časť IV. 
Predkladanie ponuky
18. Uchádzač oprávnený predložiť ponuku
19. Označenie a predloženie ponuky                                                              
20. Miesto a lehota na predkladanie ponúk                                    
21. Doplnenie,  zmena a odvolanie ponuky                                  

Časť V. 
Vyhodnotenie ponúk

22.  Vyhodnotenie ponúk                                                 
23.  Dôvernosť procesu verejného obstarávania  
24.  Splnenie podmienok účasti                                                            
25.  Preskúmanie ponúk
26.  Vysvetľovanie ponúk
27.  Kritérium na vyhodnotenie ponúk a vyhodnotenie ponúk                                                          

Časť VI. 
Uzavretie zmluvy

28. Informácia o výsledku vyhodnotenia ponúk
29. Uzavretie zmluvy

  
Časť I.
Všeobecné informácie

1.  Identifikácia verejného obstarávateľa

     Názov organizácie:    Detský domov Snina 
     IČO: 00520608 
     Sídlo organizácie:      Švermova 2693/32, 069 01 Snina                                     

     V zastúpení:      Ing. Anna Fariničová, riaditeľka detského domova 
                                                                               
     Tel. : 0907 990460            e-mail: riaditel.ded.snina@upsvar.sk
                                
2. Predmet zákazky

Predmetom zákazky je vybudovanie ústredného vykurovania pre rodinný dom Ul. SNP 35 v Snine, pričom jestvujúci pripojovací plynovod ostáva nezmenený, mení sa odberné plynové zariadenie, demontujú sa pôvodné vykurovacie telesá – plynové radiátory, inštalujú sa nové radiátory, taktiež sa  inštaluje  nový plynový kotol.

      Podrobné vymedzenie predmetu zákazky tvorí časť B. OPIS PREDMETU
      ZÁKAZKY
      
3.  Rozdelenie a komplexnosť zákazky
      Predmet zákazky nie je rozdelený na časti. Uchádzač predloží ponuku na celý 
      predmet zákazky podrobne vymedzený v časti B. OPIS PREDMETU ZÁKAZKY.  
      Predloženie ponuky iba na určité časti predmetu zákazky sa vylučuje.

4.  Typ zmluvy a zdroje financovania
Verejný   obstarávateľ    požaduje  od   uchádzača  predložiť   samostatný     návrh zmluvy o dielo v zmysle § 536 Obchodného zákonníka,   ktorý   bude    obsahovať minimálne  články  a  odseky   uvedené    v    časti   D. OBCHODNÉ PODMIENKY týchto súťažných  podkladov,   ktorých   číslovanie    môže  uchádzač    vo  svojom návrhu  upraviť  podľa   potreby,  prípadne  doplniť  ním   navrhované   také články a   odseky,    ktoré    sa     nebudú   vymykať   obvyklým   zmluvným    obchodným podmienkam,      nebudú    v   rozpore  s   požadovanými    zmluvnými   podmienkami   uvedenými   v   týchto   súťažných    podkladoch,   nebudú   v neprospech verejného   obstarávateľa   a  nebudú    mať    za    následok    zvýšené    náklady verejného    obstarávateľa,   ktoré    sa   neviažu   priamo  na   samotné    plnenie zákazky.

      Návrh  zmluvy  o dielo   musí   byť   podpísaný   uchádzačom,   jeho   štatutárnym   
      orgánom  alebo členom  štatutárneho orgánu alebo  iným zástupcom  uchádzača, 
      ktorý je oprávnený konať v mene uchádzača v záväzkových vzťahoch. 
      V prípade, že ponuku  predloží  skupina  dodávateľov  návrh  zmluvy o dielo musí 
      byť    podpísaný    každým  členom  skupiny.      Verejný   obstarávateľ  v  prípade 
      úspešnosti   ponuky  skupiny  dodávateľov  bude do  termínu stanoveného  na 
      uzavretie zmluvy  (v lehote viazanosti)  vyžadovať   vytvorenie    právnej formy 
      podľa platných právnych predpisov.      
      Predmet  zákazky  bude  z vlastných zdrojov – z rozpočtu verejného    
      obstarávateľa.   

      Verejný  obstarávateľ  neposkytne  na    plnenie  predmetu zmluvy    preddavok.    
      Platba  bude  realizovaná   bezhotovostným  stykom   na  základe    vystavenej  
      faktúry  a objednávateľom odsúhlasených súpisov vykonaných prác. 
      Lehota splatnosti faktúr bude 30 dní.

5.  Miesto a termín plnenia
      Práce sa budú realizovať v katastri mesta Snina v rodinnom dome Ul. SNP 35. 
      Trvanie zmluvy alebo lehota uskutočnenia prác:   
      Verejný obstarávateľ požaduje zrealizovať predmet zákazky do 20 dní od
      účinnosti  obojstranne podpísanej  zmluvy  o dielo.

6.  Uchádzač
      Požiadavky  verejného  obstarávateľa  na  obsah ponuky, ktoré sú   uvedené v   
      týchto súťažných podkladoch  sú  pre  uchádzača   záväzné.

7. Variantné riešenie

     Neumožňuje sa predložiť  variantné riešenie.

     Ak súčasťou ponuky bude aj variantné riešenie, variantné riešenie nebude  
     zaradené do vyhodnotenia a bude sa naň hľadieť, akoby nebolo predložené.

8. Platnosť ponuky – lehota viazanosti ponúk 

  Ponuky zostávajú platné počas lehoty viazanosti ponúk do 31. 12. 2013.

9. Podmienky súťaže

Všetky výdavky spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa.
Ponuky doručené na adresu verejného obstarávateľa predložené v lehote na predkladanie ponúk  sa ani  počas  plynutia lehoty viazanosti ponúk ani  po  uplynutí 
lehoty  viazanosti ponúk uchádzačom nevracajú. Zostávajú ako súčasť dokumentácie  obstarávanej zákazky. 

Časť II.
Komunikácia a vysvetľovanie

10.  Komunikácia medzi verejným obstarávateľom, záujemcom a uchádzačom

Poskytovanie vysvetlení a iné dorozumievanie medzi verejným obstarávateľom, záujemcom a uchádzačom  sa bude uskutočňovať písomnou – listinnou  a elektronickou formou v slovenskom jazyku.

11. Vysvetľovanie a doplnenie súťažných podkladov

V prípade potreby objasniť súťažné  podklady,  môže ktorýkoľvek  zo záujemcov   požiadať o ich vysvetlenie priamo u zodpovednej osoby verejného obstarávateľa na adrese:
Detský domov Snina, Švermova 2693/32, 06901 Snina
Ing. Anna Fariničová, riaditeľka detského domova         
Tel. : 0907 990460                    e-mail: riaditel.ded.snina@upsvar.sk

12. Obhliadka miesta

Záujemcom  sa odporúča vykonať obhliadku miesta uskutočnenia predmetu zákazky, aby si sami  overili  a získali  informácie, ktoré budú potrebovať na prípravu a spracovanie ponuky. Výdavky spojené s ohliadkou idú na ťarchu záujemcu.

Záujemcovia, ktorí prejavia záujem o vykonanie obhliadky miesta uskutočnenia predmetu zákazky dostanú informácie na telefónnom čísle alebo priamo  u zodpovednej osoby:     
Ing. Anna Fariničová, riaditeľka detského domova         
tel.  0907 990460.

Časť III.
Príprava ponuky

13.  Jazyk ponuky

Celá ponuka, tiež dokumenty v nej predložené musia byť vyhotovené         v slovenskom  jazyku.

Ak ponuku predkladá uchádzač  so sídlom mimo územia Slovenskej republiky, musí predložiť doklady, ktorými preukazuje splnenie podmienok  účasti v súťaži v pôvodnom jazyku a súčasne doložené úradným prekladom do slovenského jazyka. To sa netýka dokladov predložených v ponuke uchádzača so sídlom v ČR, ktoré sú vyhotovené v českom jazyku. V prípade zistenia rozdielov v obsahu predložených dokladov je rozhodujúci preklad v slovenskom jazyku.

14.	Vyhotovenie a obsah ponuky

Ponuka musí byť vyhotovená v písomnej forme a to písacím strojom, tlačiarňou počítača, perom s nezmazateľným atramentom a pod.
Všetky doklady, ktorými uchádzač preukazuje splnenie podmienok účasti musia byť platné, môžu byť predložené aj v kópii; úspešný uchádzač, ktorého ponuka bude víťazná, bude pred podpísaním zmluvy požiadaný o predloženie predmetného dokladu (-ov) v origináli, resp. v úradne overenej kópii. 

 Uchádzač môže predložiť len jednu ponuku. Súčasťou ponuky musia byť:

1.	Návrh zmluvy o dielo  podpísaný  uchádzačom,     jeho  štatutárnym orgánom  alebo členom  štatutárneho  orgánu alebo   iným    zástupcom   uchádzača,  ktorý  je   oprávnený   konať  v   mene   uchádzača  v záväzkových   vzťahoch, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.  Uchádzač v ponuke predloží  návrh zmluvy o dielo v zmysle § 536 Obchodného zákonníka,   ktorý   bude    obsahovať   minimálne  články  a odseky   uvedené    v   časti D. OBCHODNÉ  PODMIENKY  týchto súťažných  podkladov a ktorej neoddeliteľnou súčasťou bude aj ocenený výkaz výmer.  
           
2.	Návrh na plnenie jediného kritéria, (ktorým je cena)  podľa prílohy č. 1,  podpísaný  uchádzačom,  jeho  štatutárnym orgánom  alebo členom  štatutárneho  orgánu  alebo   iným    zástupcom   uchádzača,  ktorý  je   oprávnený   konať  v   mene   uchádzača  v záväzkových   vzťahoch; v prípade skupiny dodávateľov musí byť podpísaný každým členom skupiny a lebo osobou/osobami oprávnenými konať v danej veci za člena skupiny.  
      
3.	Požadované doklady a dokumenty, ktorými uchádzač preukazuje splnenie podmienok účasti, uvedené vo výzve na predloženie ponuky.   
                        
Ďalšie informácie sú uvedené nižšie v časti IV. Predkladanie ponuky v bode 19.  Označenie a predloženie ponuky – obsah ponuky

15.  Zábezpeka

Zábezpeka ponúk sa nevyžaduje.

16.  Mena a ceny uvádzané v ponuke

Navrhovaná zmluvná cena musí byť stanovená podľa § 3 zákona NR SR č. 18/1996 Z. z.  o cenách v znení neskorších predpisov.
Uchádzačom navrhovaná zmluvná cena bude vyjadrená v EUR.
Ak je uchádzač platcom dane z pridanej hodnoty (ďalej len DPH), navrhovanú
zmluvnú cenu  uvedie v zložení:

- navrhovaná zmluvná cena bez DPH,
- sadzba a výška DPH,
- navrhovaná zmluvná cena včítane DPH.

Ak uchádzač nie je platcom DPH, uvedie navrhovanú zmluvnú cenu celkom. Súčasne na túto skutočnosť (že nie je platcom DPH) v ponuke upozorní. 

17. Náklady na ponuku

Všetky výdavky spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa.

Časť IV.
Predkladanie ponuky

18.	Uchádzač oprávnený predložiť ponuku

Každý uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči ponuku predloženú uchádzačom, ktorý je súčasne členom skupiny dodávateľov.

Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne. 
Takáto skupina dodávateľov na dodanie predmetu zákazky, ktorej ponuka bude prijatá verejným obstarávateľom, má vytvoriť do termínu stanoveného na uzavretie zmluvy podľa bodu 8. – v lehote viazanosti ponúk právnu formu podľa platných právnych predpisov.

Verejný obstarávateľ vylúči ponuku, ktorá je predložená v rozpore s vyššie uvedenými stanovenými podmienkami.     

19.  Označenie a predloženie ponuky – obsah ponuky

Uchádzač predloží ponuku v uzavretom  obale    osobne     alebo poštovou zásielkou na adresu určenú verejným obstarávateľom: Detský domov Snina, Švermova 2693/32, 069 01 Snina v lehote na predkladanie ponúk.

Vonkajší obal ponuky musí obsahovať nasledovné údaje:
-	adresu uvedenú verejným obstarávateľom: Detský domov Snina, Švermova  
  2693/32, 069 01 Snina   
-	adresu uchádzača (názov alebo obchodné meno a adresu sídla alebo
  miesta podnikania),
           -    označenie „súťaž - neotvárať“,
-	označenie heslom : „Ústredné vykurovanie RD“

Pri  osobnom  doručení   ponuky uchádzačom,  verejný   obstarávateľ   vydá uchádzačovi  potvrdenie  o jej  prevzatí  s  uvedením miesta, dátumu a času   prevzatia ponuky.

V prípade, ak  uchádzač  predloží ponuku  prostredníctvom  poštovej zásielky, je podľa   bodu   20. rozhodujúci     termín   doručenia    ponuky    na adresu určenú   verejným obstarávateľom. 

20.  Miesto a lehota na predkladanie ponúk

       Ponuky  je  potrebné   doručiť  na adresu určenú verejným   obstarávateľom:    
  Detský domov Snina, Švermova 2693/32, 069 01 Snina
 
  v lehote na predkladanie ponúk, ktorá uplynie: 27. 11. 2013 o 10.00 hod.   
  miestneho času.      
         
       Ponuka predložená po uplynutí vyššie uvedenej lehoty na predkladanie ponúk 
       bude  vrátená uchádzačovi  neotvorená.

21.  Doplnenie, zmena a odvolanie ponuky
        Uchádzač môže predloženú ponuku dodatočne doplniť, zmeniť alebo odvolať    
        najneskôr do uplynutia lehoty na predkladanie ponúk podľa bodu 20., t. j. do 
        27. 11. 2013 do 10. 00 hod.
        Doplnenie a zmenu ponuky je možné vykonať odvolaním pôvodnej ponuky  na 
        základe  písomnej   žiadosti  uchádzača,  zaslanej    prostredníctvom  poštovej 
        zásielky  alebo doručenej osobne  uchádzačom alebo splnomocnenou osobou   
        uchádzača   na   adresu verejného obstarávateľa a  doručením  novej  ponuky  
        v lehote na  predkladanie ponúk  na adresu verejného obstarávateľa.          

Časť V.
Vyhodnotenie ponúk

22.       Verejný obstarávateľ bude posudzovať splnenie podmienok účasti v súlade 
            s výzvou na predkladanie ponúk a týmito súťažnými podkladmi. 
            Verejný obstarávateľ bude postupovať pri vyhodnocovaní ponúk podľa  kritérií 
            uvedených  vo  výzve  na  predkladanie  ponúk,  pričom jediným kritériom 
            výberu najvýhodnejšej ponuky bude celková cena za dielo. 
            Hodnotenie ponúk sa bude vykonávať  formou tabuľky vyhodnotenia.  

Úspešnejším uchádzačom bude uchádzač, ktorý navrhol za zhotovenie predmetu zákazky  najnižšiu celkovú cenu stanovenú v súlade s podmienkami uvedenými v súťažných podkladoch a jeho ponuka bude na prvom mieste.
Poradie ponúk na ostatných miestach bude zostavené podľa vzostupného radu podľa výšky ceny, to znamená, že ponuka s najvyššou cenou bude  na poslednom mieste.  

 23.  Dôvernosť procesu verejného obstarávania

Informácie týkajúce sa obsahu ponúk, preskúmania, vysvetlenia, vyhodnotenia, vzájomného porovnania ponúk a odporúčaní sú do prijatia ponúk dôverné.  Zodpovedné osoby verejného obstarávateľa nesmú zverejniť uvedené informácie ani uchádzačom ani žiadnym iným osobám až do dňa, v ktorom sa poskytnú uchádzačom.
Informácie, ktoré uchádzač vo svojej ponuke označí za dôverné v zmysle § 20 zákona o verejnom obstarávaní, nebudú v žiadnom prípade zverejnené, okrem údajom, ktoré sa zverejňujú na otváraní ponúk a v zmysle citovaného zákona.        	

24.  Splnenie podmienok účasti

             Hodnotenie splnenia podmienok účasti uchádzačov podľa časti 
           E. PODMIENKY ÚČASTI UCHÁDZAČOV bude založené na splnení:

a)	podmienok uvedených v § 26 ods. 1 písm. f) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov predložením dokladov  podľa § 26 ods. 2 písm. e), resp. 3,4 alebo podľa § 128 a to v súlade s § 19 ods. 3 cit. zákona.- osobné postavenie

Všetky doklady, ktorými uchádzač preukazuje splnenie podmienok účasti musia byť platné, môžu byť predložené aj v kópii. 

Ak do súťaže predloží ponuku skupina dodávateľov podľa § 31 zákona o verejnom obstarávaní, podmienky účasti podľa § 26 ods. 1 písm. f) zákona o verejnom obstarávaní musí splniť každý člen skupiny samostatne a to tým, že predloží doklady podľa § 26 ods. 2 písm. e) každý za seba osobitne vo vzťahu k tej časti predmetu zákazky, ktorú má zabezpečiť  v súlade s § 31 odst. 3) cit. zákona..

	Ak uchádzač:
a)	nesplní podmienky účasti, 
b)	predloží neplatné doklady,
c)	nepredloží po písomnej výzve verejného obstarávateľa alebo komisie  vysvetlenie alebo doplnenie  predložených  dokladov  v určenej (stanovenej)  lehote,
d)	poskytne nepravdivé alebo skreslené informácie  

           bude zo  súťaže vylúčený. 
Každý uchádzač bude informovaný o vylúčení jeho ponuky s uvedením dôvodu vylúčenia.        

25. Preskúmanie a otváranie ponúk

Skôr ako verejný obstarávateľ (resp. komisia na vyhodnotenie ponúk) pristúpi k samotnému vyhodnoteniu ponúk, preskúma, či všetky ponuky spĺňajú požiadavky verejného obstarávateľa a rozhodne či ponuka:

a)	obsahuje všetky doklady a dokumenty, ktorými uchádzač preukazuje splnenie podmienok účasti ,
b)	obsahuje všetky náležitosti uvedené v súťažných podkladoch v časti G.PRÍLOHY,
c)	zodpovedá pokynom, požiadavkám a dokumentom uvedeným v oznámení o vyhlásení verejného obstarávania a v týchto súťažných podkladoch.  
Skutočne zodpovedajúcou je ponuka, ktorá vyhovuje požiadavkám, podmienkam a špecifikám podľa výzvy k predloženiu ponuky a  podľa týchto súťažných podkladov a zároveň neobsahuje žiadne  obmedzenia alebo výhrady, ktoré sú v rozpore s uvedenými dokumentmi. 

26.  Vysvetľovanie ponúk

         Uchádzač môže byť  požiadaný o písomné vysvetlenie svojej ponuky.    
        Vysvetlením ponuky nemôže  dôjsť k jej zmene. 

27. Kritérium na vyhodnotenie ponúk a vyhodnotenie ponúk

Ceny uvedené v ponukách uchádzačov sa budú vyhodnocovať v EUR.
Verejný obstarávateľ resp. komisia na vyhodnotenie ponúk vyhodnotí tie ponuky, ktoré neboli vylúčené podľa pravidiel uvedených v týchto súťažných podkladoch.
Pri vyhodnocovaní ponúk postupuje verejný obstarávateľ, resp. komisia  podľa jediného kritéria na vyhodnotenie ponúk, ktorým je najnižšia cena, tak ako je to uvedené  vo výzve na predloženie ponúk a spôsobom určeným v časti F. KRITÉRIUM NA VYHODNOTENIE PONÚK A SPôSOB  HODNOTENIA.
Verejný obstarávateľ, resp. komisia zostaví poradie vyhodnotených ponúk spôsobom uvedeným v časti F. KRITÉRIUM NA VYHODNOTENIE PONÚK A PRAVIDLÁ ICH UPLATNENIA

Časť VI.
Uzavretie zmluvy

28.  Informácie o výsledku vyhodnotenia ponúk

Každému uchádzačovi, ktorého ponuka bola vyhodnocovaná, bude doručené 
písomne  oznámenie   o výsledku vyhodnotenia ponúk.
Úspešnému uchádzačovi sa poskytne informácia, že verejný obstarávateľ jeho
ponuku   prijíma.
Ostatným uchádzačom sa poskytne informácia, že neuspeli, s uvedením dôvodu neprijatia ich ponuky a identifikáciou úspešného uchádzača

29. Uzavretie zmluvy

Verejný obstarávateľ uzavrie zmluvu s úspešným uchádzačom v lehote viazanosti ponúk po kontrole verejného obstarávania a udelení súhlasu k podpisu zmluvy nadriadeným orgánom. 

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

B. OPIS PREDMETU ZÁKAZKY

Snina, november 2013

B. OPIS PREDMETU ZÁKAZKY

Predmetom zákazky je vybudovanie ústredného vykurovania pre rodinný dom Ul. SNP 35 v Snine, pričom jestvujúci pripojovací plynovod ostáva nezmenený, mení sa odberné plynové zariadenie, demontujú sa pôvodné vykurovacie telesá – plynové radiátory, inštalujú sa nové radiátory, taktiež sa  inštaluje  nový plynový kotol.

Súčasťou týchto súťažných podkladov je  projektová dokumentácia a  výkaz výmer.
Uchádzač predložený  výkaz výmer ocení a spracuje rozpočet, ktorý  bude obsahovať aj súhrnný krycí list   rozpočtu  potvrdený uchádzačom. 

Uchádzačom ocenený výkaz výmer a spracovaný rozpočet, ktorý bude záväzný,  bude spracovaný  v písomnej forme  a bude neoddeliteľnou súčasťou návrhu zmluvy. 

V prípade, že vo výkaze výmer alebo v projektovej dokumentácií uvedený konkrétny výrobca, dodávateľ alebo konkrétny názov výrobku alebo materiálu, výrobný postup, značka, patent, typ, krajina, oblasť alebo miesto pôvodu alebo výroby, a ak by tým dochádzalo k znevýhodneniu alebo vylúčeniu určitých záujemcov alebo výrobkov, je možné v ponuke použiť ekvivalentný  výrobok od alternatívneho výrobcu, pričom musia byť zachované rozmery, kvalitatívne vlastnosti a technické parametre pôvodného.

Verejný obstarávateľ prikladá k tejto časti súťažných podkladov   projektovú dokumentáciu a výkaz výmer – viď príloha č.2

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

C. SPôSOB URČENIA CENY

Snina, november 2013

C. SPÔSOB URČENIA CENY

Cena za dielo musí byť stanovená v zmysle zákona NR SR č.18/1996 Z. z.  o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov ako cena za určených podmienok, platná pre daný predmet obstarávania a čas plnenia.  

Cena navrhnutá uchádzačom bude stanovená  na základe  výkazu   výmer, ktoré   uchádzač   prehodnotí spôsobom podľa časti  D . OPIS PRÁC

Navrhnutá cena musí obsahovať cenu za požadovaný predmet zákazky, t.j. sumár všetkých položiek, ktorý vychádza z ocenených položiek výkazu výmer predloženého uchádzačom. 

Súhrnný podrobný položkovitý rozpočet  predmetu obstarávania,  ktorý bude súčasťou ponuky,  je  záväzný a bude neoddeliteľnou súčasťou  zmluvy.

Do ceny je nutné premietnuť  maximálne preukázateľné, ekonomicky oprávnené náklady na predmet zákazky a primeraný zisk.

Uchádzač v ponuke uvedie cenu v eurách v zložení:
- ak je uchádzač  platcom  dane z pridanej hodnoty (ďalej len „DPH“), navrhovanú  zmluvnú cenu uvedie v zložení:
	- navrhovaná zmluvná cena bez DPH,
	- sadzba DPH a výška DPH, 
	- navrhovaná zmluvná cena vrátane DPH,

- ak uchádzač nie je platcom DPH na túto skutočnosť v ponuke upozorní.

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

D. OBCHODNÉ PODMIENKY

 Snina, november 2013
D. OBCHODNÉ PODMIENKY
 
Táto časť súťažných podkladov je pre uchádzača záväzná a nemenná. 
Zmluva o dielo na dodávku prác uzavretá medzi objednávateľom a uchádzačom bude uzavretá podľa § 536 a násl. Obchodného zákonníka a bude okrem iného obsahovať nasledujúce ujednania, na ktorých verejný obstarávateľ trvá:

Zmluva o dielo č.
uzavretá podľa § 536 a násl. Obchodného zákonníka

„Vybudovanie ústredného kúrenia RD Ul. SNP 35, Snina“

Zmluvné strany
Objednávateľ:
Názov:                                       Detský domov Snina
Sídlo:                                          Švermova 2693/32, 069 01 Snina
Štatutárny orgán:                     Ing. Anna Fariničová, riaditeľka detského 
                                                   domova
IČO:                                           00520608
DIČ:                                           2020794809
Peňažný ústav:                         Štátna pokladnica
                                                   č. ú. : 7000421595/8180
Tel.:                                            0907 990460
e-mail:                                      riaditel.ded.snina@upsvar.sk

Zhotoviteľ:
Názov:                                         
Sídlo:                                                      
Štatutárny orgán:                                        
IČO:                                            
IČ DPH:                                        
Peňažný ústav:                                         
Tel.:                                              
Fax:                                              
e-mail:                                         

I.	Predmet zmluvy
1. Predmetom tejto zmluvy je vybudovanie ústredného vykurovania pre rodinný dom Ul. SNP 35 v Snine v súlade s projektovou  dokumentáciou  v zmysle spracovaného celkového rozpočtu (oceneného výkazu výmer), ktorý tvorí neoddeliteľnú súčasť tejto zmluvy.

2.  Zhotoviteľ  vykoná   dielo  podľa bodu 1. v  rozsahu   podľa   spracovaného    
     celkového    rozpočtu v súlade s projektovou dokumentáciou a v súlade s 
     platnými technickými normami a právnymi predpismi súvisiacimi s predmetom
     plnenia.

3.	 Zhotoviteľ sa zaväzuje vykonať dielo vo vlastnom mene a na vlastnú           
      zodpovednosť podľa podmienok dohodnutých v tejto zmluve  riadne, včas  
      a bez vád a nedorobkov a zhotovené dielo odovzdať objednávateľovi. 

II.	Čas plnenia

1.	Zhotoviteľ sa zaväzuje zrealizovať dielo v rozsahu podľa predmetu zmluvy v zmluvne stanovenej lehote: do 20 dní odo dňa účinnosti obojstranne podpísanej zmluvy. 

2.	Dielo sa považuje za ukončené dňom podpísania zápisnice o odovzdaní a prevzatí diela medzi objednávateľom a zhotoviteľom.

III.         Cena diela

1.	Cena za zhotovenie diela je stanovená v súlade so zákonom NR SR č.18/1996 Zb. o cenách a jeho vykonávacích vyhlášok:

1.1 Cena za zhotovenie diela 	celkom bez DPH	                ......................€
      				           sadzba DPH .....a výška	      .....................€
      Cena za zhotovenie diela celkom vrátane DPH		      .....................€

2.	Neoddeliteľnou súčasťou tejto zmluvy je rozpočet s výkazom výmer, ktorý je záväzný.

3.	K zmene ceny za predmet plnenia môže dôjsť len:
-	pri rozšírení, resp. zúžení predmetu plnenia alebo pri zmene technického      
      riešenia a to i ba na základe požiadaviek objednávateľa,
-	v prípade legislatívnych zmien v cenovej oblasti, a to pri zmene sadzieb          
DPH.
 
4.	Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

IV.	Platobné podmienky

1.	Zhotoviteľ  bude realizovať dielo na vlastné náklady a fakturovať 1 x mesačne.
 
2.	Jednotlivé faktúry budú obsahovať tieto údaje:

- označenie povinnej a oprávnenej osoby, adresa, sídlo, IČO, DIČ,
- číslo zmluvy,
- číslo faktúry,
- deň odoslania, deň splatnosti faktúry a deň zdaniteľného plnenia,
- označenie peňažného ústavu a číslo účtu, na ktorý sa budú realizovať      
  úhrady,
- fakturovanú základnú čiastku bez DPH, čiastku DPH a celkovú fakturovanú 
  čiastku,
- označenie diela,
- pečiatku a podpis oprávnenej osoby,

3.	Súčasťou predloženej faktúry budú nasledujúce prílohy:
-    zisťovací protokol 
-    súpis dodaného tovaru a vykonaných prác potvrdený objednávateľom

4.	Faktúra predložená bez náležitostí uvedených vyššie bude zhotoviteľovi vrátená ako neúplná.

5.	Lehota splatnosti faktúr je 30 dní.     
  
6.	Konečnú faktúru (výslednú) za celé dielo zhotoviteľ predloží ku podpísania zápisu o odovzdaní a prevzatí diela. 

7.	Objednávateľ si vyhradzuje právo zadržať  čiastku vo výške  5 % z ceny diela do doby odstránenia všetkých vád a nedorobkov uvedených v zápise o odovzdaní a prevzatí diela (v prípade, že sa tieto vady a nedorobky vyskytnú). 

V. Záručná doba a zodpovednosť za vady

1.	Zhotoviteľ zodpovedá za to, že dielo bude zhotovené podľa projektovej dokumentácie, v súlade s technickými normami a podľa podmienok tejto zmluvy, a že po ukončení bude spôsobilé k užívaniu podľa účelu.

2.	Zhotoviteľ zodpovedá za vady, ktoré dielo má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinnosti.

3.	Zhotoviteľ nezodpovedá za vady diela, ktoré boli spôsobené použitím podkladov a veci poskytnutých objednávateľom a zhotoviteľ ani pri vynaložení 
     maximálnej starostlivosti nemohol zistiť ich nevhodnosť alebo na ňu upozornil 
     objednávateľa a ten na ich použití trval.

4.	Záručná doba na dielo je 60 mesiacov. Záručná doba na jednotlivé komponenty je stanovená záručnými dobami, ktoré poskytnú výrobcovia.

5.	Záručná doba začína plynúť nasledujúcim dňom po dni podpísania protokolu o odovzdaní a prevzatí diela.

6.	Zhotoviteľ sa zaväzuje, že začne s odstraňovaním všetkých vád a nedorobkov zistených pri odovzdávaní a preberaní diela bez zbytočného odkladu, spôsob a  termín odstránenia dohodne s objednávateľom.

7.	Zhotoviteľ sa zaväzuje, že všetky skryté vady a nedorobky, ktoré budú zistené počas záručnej doby a uplatnené objednávateľom v oprávnenej reklamácií začne odstraňovať bez zbytočného odkladu spôsobom a v termíne stanovenom v reklamačnom konaní.

8.	Ak sa ukáže, že vada diela je neopraviteľná, zhotoviteľ sa zaväzuje do 10 dní od zistenia tejto skutočnosti dodať a zabudovať náhradný predmet plnenia.

9.	Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť odstrániť vady bezplatne.

10.	Doba od uplatnenia reklamácie vady až do vykonania opravy resp. jej odstránenia sa nezapočítava do plynutia záručnej doby, toto ustanovenie platí aj pre prípad plnenia povinnosti zhotoviteľa vyplývajúcich zo záručných záväzkov tejto zmluvy.

11.	Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou.

VI.	Spolupôsobenie objednávateľa a zhotoviteľa

1.	Prevádzkové, sociálne prípadne aj výrobné zariadenia staveniska si  zabezpečuje zhotoviteľ. 

2.	Zhotoviteľ zodpovedá za čistotu a poriadok na priestoroch realizácie stavebných prác a na komunikáciách, ktoré znečistí svojou činnosťou. Zhotoviteľ zodpovedá za bezpečnosť a ochranu zdravia na pracovisku. 

3.	Zhotoviteľ je povinný konzultovať výber materiálov a zariadení, ktoré majú byť 
     zabudované  a nie sú jednoznačne určené v projekte.  
     
4.	Zhotoviteľ ručí za to, že zabudované materiály, dodávky a zariadenia sú nové, 
      prvej akosti a vyhovujú platným predpisom a technickým normám. 

6.  Zhotoviteľ je povinný viesť montážny, resp. stavebný denník v súlade 
     s platnými predpismi.

7.   Kontrola zo strany objednávateľa bude vykonávaná prostredníctvom 
       poverenej osoby objednávateľa, ktorá bude vykonávať technický dozor. 

8.	Zhotoviteľ vyzve objednávateľa na skontrolovanie zrealizovaných prác, ktoré 
            budú v ďalšom  technologickom postupe zakryté alebo sa stanú 
            neprístupnými. 
      Ak sa objednávateľ na preverenie prác v určenej lehote nedostaví, je povinný 
      uhradiť náklady dodatočného odkrytia, pokiaľ ho požaduje. Ak sa pri 
      dodatočnom odkrytí zistí, že práce boli vykonané zjavne vadne, nesie náklady 
      dodatočného odkrytia zhotoviteľ.

9.	Objednávateľ po dohode so zhotoviteľom stanoví lokalitu medziskládky pre    
      stavebný alebo iný  odpad vzniknutý montážnou alebo stavebnou  činnosťou. 
      Za následné nakladanie s odpadom zodpovedá zhotoviteľ diela, ktorý je
      povinný na vlastné náklady tento odpad zneškodniť a to v súlade s platnými 
      právnymi predpismi v odpadovom hospodárstve. K preberaciemu konaniu 
      doloží zhotoviteľ doklady o spôsobe nakladania s odpadmi vyprodukovanými 
     počas realizácie  diela.

VII.	Nebezpečenstvo škody za zhotovovanom diele 

1.	Za všetky škody vzniknuté na objektoch počas celej doby realizácie diela zodpovedá v plnom rozsahu zhotoviteľ diela.

2.	Nebezpečenstvo škody prejde na objednávateľa až odovzdaním a prevzatím celého diela.

3.	Objednávateľ sa stáva postupne vlastníkom zhotovovaného diela v súlade s jeho postupným uhrádzaním.

VIII.	Odovzdanie ukončeného diela

1.	Zo strany zhotoviteľa bude splnená povinnosť zhotoviť dielo až jeho riadnym ukončením a to bez chýb. 

2.	O ukončení stavby zhotoviteľ písomne listom upovedomí objednávateľa a vyzve ho k prevzatiu diela. Objednávateľ následne nato určí termín preberacieho konania.

3.	Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami, projektovou 
      dokumentáciou a touto zmluvou.  Doklady o týchto skúškach podmieňujú 
      prevzatie   diela.

4.	V prípade, ak počas preberacieho konania budú zistené vady a nedorobky, ktoré bránia užívaniu diela, objednávateľ dielo neprevezme a vyzve zhotoviteľa na odstránenie vád a nedorobkov. Zhotoviteľ po odstránení vád a nedorobkov opätovne upovedomí objednávateľa, že je dielo ukončené a pripravené k preberaciemu konaniu. Objednávateľ následne nato určí nový termín preberacieho konania.

5.	V prípade, že počas preberacieho konania budú zistené vady a nedorobky, ktoré nebránia užívaniu stavby, môže objednávateľ dielo prevziať a určiť lehotu na ich odstránenie  podľa povahy vád a nedorobkov. Prevzatím takéhoto diela  objednávateľom, nie je však splnený záväzok  zhotoviteľa. Záväzok zhotoviteľa zanikne až uspokojením nárokov, ktoré vzniknú z chybného plnenia, t.j. až odstránením všetkých vád a nedorobkov zistených pri preberacom konaní.

6.	Náklady spojené zo zabezpečovaním dokladovej časti k preberaciemu konaniu  znáša zhotoviteľ.

IX.	Zmluvné pokuty

1.	Za nedodržanie zmluvne dohodnutého termínu ukončenia diela z dôvodu zo strany zhotoviteľa zaplatí zhotoviteľ objednávateľovi zmluvnú pokutu  vo výške 0,05%  z ceny diela   za každý deň omeškania. 

2.	Za nedodržanie termínu odstránenia vád a nedorobkov,  dohodnutom pri preberacom konaní, zaplatí zhotoviteľ objednávateľovi penále vo výške 
0,05 % z ceny diela  za každý deň omeškania.

3.	Za nedodržanie termínu odstránenia reklamačných vád, stanovenom pri reklamačnom konaní,  zaplatí zhotoviteľ objednávateľovi penále vo výške 
0,05 % z ceny diela  za každý deň omeškania.

4.	Uplatnením sankčných postihov zo strany objednávateľa voči zhotoviteľovi nezaniká povinnosť zhotoviteľovi uhradiť objednávateľovi všetky škody, ktoré vzniknú objednávateľovi z dôvodu nedodržania termínu ukončenia akcie,         odstránenia vád a nedorobkov z preberacieho konania, reklamačných vád         a iných ustanovení tejto zmluvy o dielo.

X.	Vyššia moc

1.	Pre účely tejto zmluvy za vyššiu moc sa považujú prípady, ktoré nie sú závislé ani ich nemôžu ovplyvniť zmluvné strany (napr. vojna, mobilizácia, živelné pohromy atď.).

2.	Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc požiada druhú stranu o úpravu zmluvy o vzťahu k predmetu, cene, a času plnenia. Ak nedôjde k dohode, má strana, ktorá sa odvolala na vyššiu moc právo odstúpiť od zmluvy. Účinky odstúpenia od zmluvy nastanú dňom doručenia oznámenia.

XI.	Ostatné ustanovenia

1.	Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy a technické normy. Zhotoviteľ sa bude riadiť, pokynmi objednávateľa, zápismi a dohodami oprávnených pracovníkov  zmluvných strán,  rozhodnutiami a vyjadreniami dotknutých orgánov štátnej  správy.

2.	Ak dohody uzavreté podľa bodu 1. majú vplyv na predmet alebo termín splnenia záväzku musí byť súčasťou tejto dohody aj spôsob úpravy záväzku. Takáto dohoda je podkladom pre vypracovanie dodatku k tejto zmluve.

XII.	Záverečné ustanovenia

1.	Meniť alebo dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané oprávnenými zástupcami oboch zmluvných strán.

2.	K návrhom dodatkov k tejto zmluve sa zmluvné strany zaväzujú vyjadriť písomne v lehote 15 dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala. Ak nedôjde k dohode 
     o znení dodatku k zmluve, oprávňuje to obe strany, aby ktorákoľvek z nich 
     požiadala súd o rozhodnutie.

3.	Pre všetky konania neupravené touto zmluvou, ktoré pri realizácii stavby môžu nastať, platia ustanovenia všeobecne platných právnych predpisov a Obchodného zákonníka.

4.	Táto zmluva je vypracovaná v štyroch vyhotoveniach, z ktorých zhotoviteľ obdrží  jedno vyhotovenie a objednávateľ  trii vyhotovenia.

5.	Táto zmluva nadobúda účinnosť po obojstrannom podpísaní zmluvy v deň nasledujúci po dni zverejnenia tejto zmluvy na internetovej stránke objednávateľa. 

V                            dňa:                                                V                            dňa:     

                               
 Za zhotoviteľa:                                                             Za objednávateľa:   

                                                                                             Ing. Anna Fariničová
							 	    riaditeľka detského domova

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

E. PODMIENKY ÚČASTI UCHÁDZAČOV

Snina, november 2013

Uchádzač musí spĺňať nasledovné podmienky účasti :

Uchádzač  musí spĺňať podmienky účasti uvedené v   § 26 ods. 1 písm. f) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov  predložením dokladu  podľa  § 26 ods. 2) písm. e), resp. ods. 4,5 alebo podľa § 128 a to v súlade s § 19 ods. 3 cit. zákona.  
    
Všetky predložené   doklady   a  dokumenty  musia   byť  platné,  môžu byť predložené aj  v kópii.           

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

F. KRITÉRIÁ NA VYHODNOTENIE PONÚK
A PRAVIDLÁ ICH UPLATNENIA

Snina, november  2013

 F. KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1. Kritériá na vyhodnotenie ponúk:

Kritériom výberu najvhodnejšej ponuky je jediné kritérium - celková cena  s DPH uvedená v EUR.

2. Hodnotenie ponúk uchádzačov:

Hodnotenie ponúk sa bude vykonávať  formou tabuľky vyhodnotenia.  Verejný obstarávateľ bude postupovať pri vyhodnocovaní ponúk podľa  kritérií uvedených  vo  výzve  na  predkladanie  ponúk  a v týchto súťažných podkladoch,  pričom  kritériom výberu najvýhodnejšej ponuky bude celková cena za dielo. 

Úspešnejším uchádzačom bude uchádzač, ktorý navrhol za zhotovenie predmetu zákazky  najnižšiu celkovú cenu stanovenú v súlade s podmienkami uvedenými v súťažných podkladoch a jeho ponuka bude na prvom mieste.
Poradie ponúk na ostatných miestach bude zostavené podľa vzostupného radu podľa výšky ceny, to znamená, že ponuka s najvyššou cenou bude  na poslednom mieste.  

  

Verejný obstarávateľ:   Detský domov, Švermova 2693/32, 069 01 Snina 

Zákazka zadávaná podľa § 9 odst. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov 
(práce)

SÚŤAŽNÉ PODKLADY

„Vybudovanie ústredného kúrenia RD Ul. SNP 35, Snina“

G. PRÍLOHY

Snina, september 2013

PRÍLOHA  č. 1

Návrh na plnenie kritéria a vyhlásenie uchádzača

............................................................................................................................
obchodné meno a sídlo uchádzača

ako uchádzač  vo verejnom obstarávaní  zákazky  na predmet zákazky „Vybudovanie ústredného kúrenia RD Ul. SNP 35, Snina“ 

čestne vyhlasujem, že údaje, ktoré predkladám v nižšie uvedenom návrhu                    jediného kritéria  sú totožné s údajmi uvedenými v ostatných častiach ponuky. 

Názov kritéria                                                                                Ponuka uchádzača

1.Celková cena diela    bez DPH                         ....................................................€

    DPH  ..... %                                                      ....................................................€

   Celková cena diela  s DPH                               ....................................................€

Meno štatutárneho orgánu uchádzača: .........................................................................

Podpis štatutárneho orgánu uchádzača: .......................................................................

Poznámka: 
Ak ponuku predkladá skupina dodávateľov, je potrebné aby vyhlásenie podpísal každý člen skupiny alebo osoba/osoby oprávnenými konať v danej veci za člena skupiny (čo musí byť hodnoverne preukázané platným splnomocnením).

PRÍLOHA  č. 2

Výkaz výmer a projektová dokumentácia

V prípade, že je vo výkaze výmer alebo v projektovej dokumentácii uvedený konkrétny výrobca, dodávateľ alebo konkrétny názov výrobku alebo materiálu, výrobný postup, značka, patent, typ, krajina, oblasť alebo miesto pôvodu alebo výroby, a ak by tým dochádzalo k znevýhodneniu alebo vylúčeniu určitých záujemcov alebo výrobkov, je možné v ponuke použiť ekvivalentný  výrobok od alternatívneho výrobcu, pričom musia byť zachované rozmery, kvalitatívne vlastnosti a technické parametre pôvodného.